REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/348-19

17. decembar 2019. godine

B e o g r a d

**Z A P I S N I K**

**74. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 16. DECEMBRA 2019. GODINE**

Sednica je počela u 12,30 časova.

 Sednici je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski, dr Aleksandar Martinović, Žarko Mićin, Miletić Mihajlović, Jovan Palalić, Biljana Pantić Pilja i Marko Parezanović.

Osim članova Odbora, sednici su prisustvovali i Zoltan Pek, zamenik člana dr Balint Pastora i Vladimir Đurić, zamenik člana Tatjane Macure.

 Sednici nisu prisustvovali članovi Odbora: Nataša Mićić, Vjerica Radeta, Dušan Petrović i Sreto Perić, niti njihovi zamenici.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **većinom glasova** utvrdili u sledeći

D n e v n i r e d:

1. Odlučivanje o predlogu da Narodna skupština stavi na dnevni red IX sednice Drugog redovnog zasedanja u 2019. godini Predlog odluke o imenovanju članova Nadzornog odbora 01 Broj 02-3041/19, od 11 decembra 2019. godine, po hitnom postupku, u skladu sa članom 168. stav 3. Poslovnika Narodne skupštine.

**PRVA TAČKA** - Odlučivanje o predlogu da Narodna skupština stavi na dnevni red IX sednice Drugog redovnog zasedanja u 2019. godini Predlog odluke o imenovanju članova Nadzornog odbora 01 Broj 02-3041/19, od 11 decembra 2019. godine, po hitnom postupku, u skladu sa članom 168. stav 3. Poslovnika Narodne skupštine.

 **Petar Petrović** je obavestio prisutne da je Odbor za pravosuđe, državnu upravu i lokalnu samoupravu, na 73. sednici održanoj 11. decembra 2019. godine, utvrdio Predlog odluke o imenovanju članova Nadzornog odbora 02-3041/19 i uputio ga Narodnoj skupštini na usvajanje.

 Rekao je da je članom 99. Zakona o izboru narodnih poslanika propisana široka nadležnost Nadzornog odbora u postupku sprovođenja izbora, te da Nadzorni odbor broji 10 članova iz različitih društvenih oblasti, zbog čega je predložio da Odbor za pravosuđe, državnu upravu i lokalnu samoupravu, donese odluku da predloži Narodnoj skupštini da na dnevni red IX sednice Drugog redovnog zasedanja u 2019. godini stavi Predlog odluke o imenovanju članova Nadzornog odbora 01 Broj 02-3041/19, od 11. decembra 2019. godine, po hitnom postupku, u skladu sa članom 168. stav 3. Poslovnika Narodne skupštine, kako bi Narodna skupština što pre donela Odluku o imenovanju članova Nadzornog odbora, čime bi se stvorili uslovi za njegov nesmetan rad u narednom periodu.

 Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč predložio je da Odbor odluči da predloži Narodnoj skupštini da na dnevni red IX sednice Drugog redovnog zasedanja u 2019. godini stavi Predlog odluke o imenovanju članova Nadzornog odbora 01 Broj 02-3041/19, od 11 decembra 2019. godine, po hitnom postupku, u skladu sa članom 168. stav 3. Poslovnika Narodne skupštine, kako bi Narodna skupština što pre donela Odluku o imenovanju članova Nadzornog odbora, čime bi se stvorili uslovi za njegov nesmetan rad u narednom periodu.

Članovi i zamenici članova Odbora su **jednoglasno** prihvatiliove predloge.

Sednica je završena u 12,45 časova.

SEKRETAR PREDSEDNIK

Sanja Pecelj Petar Petrović